# Сирень

Гьале т1аде швана мах1 берцинаб их

Бищун дий бокьулеб лъаг1алил заман

Хаселалъ кьижарал кьер-кьерал т1угьдуз

Кьуна нилъей салам ц1аруц1ун рач1ун.

Бач1ана ч1аголъун ч1ух1араб сирень

Сверухълъиго мах1алъ асирги гьабун

Гьеб буго бищунго дий бокьулеб т1егь

Гьелъул берцинлъиялъ х1айран гьаюла.

Лъала сирень хехго лъуг1ун унеблъи

Г1емераб гьеч1олъи гьелъие заман,

Гьелъин дица къойил къиматаб сирень

Сунареб мах1алъе горда т1ад лъолеб.

**К1алг1едеразе:**

Ц1адухъ кор

Корохъ чед

Чадилъ х1ан

Х1анилъ нах.

**Г1абдулмут1алибова Г1айшат , 4ж класс 34 школа, Мах1ачхъала шагьар.**

# Дагъистаналъул х!акъалъулъ куч1дул

Дуда лъа, сородулев

Бихьинчи дандеч1вани,

Гьев дагъазул чи гуро,

Дагъистанияв гуро.

Дагъистанмияз чанги

Чукъа сорозавуна,

Муг1рузул Ват1аналъул

Щибаб гъот1ода лъала

Намусалъ рехун тарай

Яс дуда дандеч1вани

Гьей дагъазул яс гуро

Дагъистанияй гуро.

Дагъистаналъул ясалъ

Босула х1айранго х1ет1,

Х1орихъ ордек киниги

Бук1уна лъедолеб моц1.

Гьалбал рач1араб мехалъ

Квераз гъванща хъасулел

Дагъистаниял гуро

Дагъистаниял гуро.

Дуниял-г1алам бач1а

Бакун буго гъасда ц1а

Гьеб муг1рул каранлъ буго

Гьеб кидаго сунаро.